**ΟΙ ΠΕΡΙ ΕΛΕΓΧΟΥ ΤΗΣ ΡΥΠΑΝΣΗΣ ΤΗΣ ΑΤΜΟΣΦΑΙΡΑΣ**

**ΝΟΜΟΙ ΤΟΥ 2002 ΕΩΣ 2022**

**Κανονισμοί δυνάμει του άρθρου 9**

|  |  |
| --- | --- |
| Προοίμιο. | Για σκοπούς ορθότερης εναρμόνισης με το άρθρο 5, παράγραφος 4, το άρθρο 7, παράγραφοι 6 και 7, το άρθρο 8, παράγραφος 3 και το άρθρο 9 της πράξης της Ευρωπαϊκής Ένωσης με τίτλο - |
|  |  |
| Επίσημη Εφημερίδα της Ε.Ε.:L 313,28.11.2015,σ. 1. | «οδηγίας (ΕΕ) 2015/2193 του Ευρωπαϊκού Κοινοβουλίου και του Συμβουλίου της 25ης Νοεμβρίου 2015 για τον περιορισμό των εκπομπών ορισμένων ρύπων στην ατμόσφαιρα από μεσαίου μεγέθους μονάδες καύσης», |
|  |  |
| 187(Ι) του 200285(Ι) του 200710(Ι) του 200879(Ι) του 200951(Ι) του 2013180(I) του 2013114(Ι) του 201897(Ι) του 2020126(Ι) του 2021…..(Ι) του 2022. | Το Υπουργικό Συμβούλιο ασκώντας τις εξουσίες που παρέχονται σ’ αυτό δυνάμει του άρθρου 9 των περί Ελέγχου της Ρύπανσης της Ατμόσφαιρας Νόμων του 2002 έως 2022, εκδίδει τους πιο κάτω Κανονισμούς. |
|  |  |
| Συνοπτικός τίτλος.Επίσημη Εφημερίδα, Παράρτημα Τρίτο (Ι): 27.7.2018. | 1. Οι παρόντες Κανονισμοί θα αναφέρονται ως οι περί Ελέγχου της Ρύπανσης της Ατμόσφαιρας (Περιορισμός των Εκπομπών Ορισμένων Ρύπων στην Ατμόσφαιρα από Μεσαίου Μεγέθους Εγκαταστάσεις Καύσης) (Τροποποιητικοί) Κανονισμοί του 2022 και θα διαβάζονται μαζί με τους περί Ελέγχου της Ρύπανσης της Ατμόσφαιρας (Περιορισμός των Εκπομπών Ορισμένων Ρύπων στην Ατμόσφαιρα από Μεσαίου Μεγέθους Εγκαταστάσεις Καύσης) Κανονισμούς του 2018 (που στο εξής θα αναφέρονται ως «οι βασικοί κανονισμοί») και οι βασικοί κανονισμοί και οι παρόντες Κανονισμοί θα αναφέρονται μαζί ως οι περί Ελέγχου της Ρύπανσης της Ατμόσφαιρας (Περιορισμός των Εκπομπών Ορισμένων Ρύπων στην Ατμόσφαιρα από Μεσαίου Μεγέθους Εγκαταστάσεις Καύσης) Κανονισμοί του 2018 και 2022. |
|  |  |
| Τροποποίηση του Κανονισμού 6 των βασικών κανονισμών. | 2. Ο Κανονισμός 6 των βασικών κανονισμών τροποποιείται με την προσθήκη, αμέσως μετά την παράγραφο (4) αυτού, της ακόλουθης νέας παραγράφου (4Α):«(4Α) Ο Υπουργός κινεί τη διαδικασία χορήγησης άδειας εντός ενός μηνός από την υποβολή αίτησης από τον φορέα εκμετάλλευσης δυνάμει της παραγράφου (4) και ενημερώνει τον φορέα εκμετάλλευσης σχετικά με την έναρξη της διαδικασίας χορήγησης άδειας.». |
|  |  |
| Τροποποίηση του Κανονισμού 8 των βασικών κανονισμών. | 3. Ο Κανονισμός 8 των βασικών κανονισμών τροποποιείται ως ακολούθως:(α) με την αντικατάσταση, στην υποπαράγραφο (α) της παραγράφου (7) αυτού, της φράσης «εντός εύλογου χρονικού διαστήματος» (πρώτη γραμμή) με τη φράση «χωρίς αδικαιολόγητη καθυστέρηση», και(β) με την αρίθμηση του υφιστάμενου κειμένου της παραγράφου (8) αυτού σε (8)(α) και την προσθήκη, αμέσως μετά την υποπαράγραφο (α) της παραγράφου (8) αυτού, της ακόλουθης νέας υποπαραγράφου (β): «(β) Ο Υπουργός, με διάταγμά του που δημοσιεύεται στην Επίσημη Εφημερίδα της Δημοκρατίας, θεσπίζει κανόνες για το είδος, τη συχνότητα και τον μορφότυπο της ενημέρωσης, όσον αφορά περιπτώσεις μη συμμόρφωσης που θα πρέπει να του παρέχουν οι φορείς εκμετάλλευσης.». |
|  |  |
| Τροποποίηση του Κανονισμού 9 των βασικών κανονισμών. | 4. Ο Κανονισμός 9 των βασικών κανονισμών τροποποιείται με την αντικατάσταση, στην παράγραφο (3) αυτού, της φράσης «εντός εύλογου χρονικού διαστήματος» (τέταρτη γραμμή) με τη φράση «χωρίς αδικαιολόγητη καθυστέρηση». |
|  |  |
| Τροποποίηση του Κανονισμού 10 των βασικών κανονισμών. | 5. Ο Κανονισμός 10 των βασικών κανονισμών τροποποιείται με την προσθήκη, αμέσως μετά τη λέξη «ενημερώνει» (πρώτη γραμμή) της φράσης «, χωρίς αδικαιολόγητη καθυστέρηση,».  |
|  |  |
| Έναρξη ισχύος. | 6. Οι παρόντες Κανονισμοί τίθενται σε ισχύ από την ημερομηνία δημοσίευσης τους στην Επίσημη Εφημερίδα της Δημοκρατίας. |